CELEX: 62014TN0049
Language: mt
Date: 2014-01-17 00:00:00
Title: Kawża T-49/14: Rikors ippreżentat fis- 17 ta’ Jannar 2014 – Zentralverband des Deutschen Bäckerhandwerks vs Il-Kummissjoni

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/46
            
         Rikors ippreżentat fis-17 ta’ Jannar 2014 – Zentralverband des Deutschen Bäckerhandwerks vs Il-Kummissjoni
   (Kawża T-49/14)
   2014/C 112/59
   Lingwa tal-kawża: il-Ġermaniż
   
      Partijiet
   
   
      Rikorrenti: Zentralverband des Deutschen Bäckerhandwerks e.V. (Berlin, il-Ġermanja) (rappreżentanti: I. Jung, M. Teworte-Vey, A. Renvert u J. Saatkamp, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni 2013/663/UE, tal-14 ta’ Novembru 2013, dwar ir-rifjut ta’ talba għall-kanċellament ta’ isem imdaħħal fir-reġistru ta’ denominazzjonijiet protetti tal-oriġini u tal-indikazzjonijiet ġeografiċi protetti skont ir-Regolament (UE) Nru 1151/2012 tal-Parlament Ewropew u tal-Kunsill [Kołocz śląski/kołacz śląski (IGP)] (notifikata bid-dokument C(2013) 7626)
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq bażi legali żbaljata
               
                           —
                        
                        
                           Ir-rikorrenti ssostni li l-konvenuta wettqet żball ta’ liġi meta fid-deċiżjoni kkontestata applikat il-verżjoni l-ġdida tar-Regolament (UE) Nru 1151/2012 (1), li kienet fis-seħħ fid-data ta’ din id-deċiżjoni, minflok ir-regolament il-qadim, ir-Regolament (KE) Nru 510/2006 (2), li kien fis-seħħ fil-mument tat-talba mressqsa mir-rikorrenti. Għalhekk il-konvenuta kisret il-prinċipju ta’ “tempus regit actum”.
                        
                     
                           —
                        
                        
                           Ir-rikorrenti ssostni wkoll li t-talba għall-kanċellament tar-reġistrazzjoni skont ir-Regolament Nru 510/2006 huwa ammissibbli u fondat. F’dan il-kuntest, fost affarijiet oħra, hija ssemmi li hemm żewġ raġunijiet għal kanċellazzjoni (id-denominazzjoni kkontestata hija denominazzjoni ġenerika fis-sens tal-Artikolu 3(1) tar-Regolament Nru 510/2006; iż-żona ġeografika ta’ Schlesien ġiet iddefinita b’mod żbaljat fl-ispeċifikazzjoni tar-reġistrazzjoni) fis-sens tal-Artikolu 12(2) tar-Regolament Nru 510/2006 u li interpretazzjoni u applikazzjoni differenti ta’ din id-dispożizzjoni kienu jiksru d-drittijiet fundamentali tal-furnara fir-Repubblika Federali tal-Ġermanja.
                        
                     
         
               2.
            
            
               It-tieni motiv ibbażat fuq ksur tar-Regolament Nru 1151/2012
               
                           —
                        
                        
                           Ir-rikorrenti ssostni li r-rikors huwa ammissibbli u fondat, jekk dan jiġi evalwat abbażi tar-Regolament Nru 1151/2012.
                        
                     
         
      (1)  Regolament (UE) Nru 1151/2012, tal-Parlament Ewropew u tal-Kunsill, tal-21 ta’ Novembru 2012, dwar skemi tal-kwalità għal prodotti agrikoli u oġġetti tal-ikel (ĠU L 343, p. 1).
   
      (2)  Regolament tal-Kunsill (KE) Nru 510/2006, tal-20 ta’ Marzu 2006, dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (ĠU 2008, L 335M, p. 213).